**LAZDIJŲ RAJONO SAVIVALDYBĖS TARYBA**

# SPRENDIMAS

**DĖL FINANSINIO TURTO INVESTAVIMO IR PERDAVIMO**

**VŠĮ LAZDIJŲ KULTŪROS CENTRUI**

2018 m. rugsėjo 12 d. Nr. 34-1463

Lazdijai

Vadovaudamasi Lietuvos Respublikos vietos savivaldos įstatymo 16 straipsnio 2 dalies 26 punktu ir 48 straipsnio 2 dalimi, Lietuvos Respublikos valstybės ir savivaldybių turto valdymo, naudojimo ir disponavimo juo įstatymo 22 straipsnio 1 dalies 2 punktu ir 2 dalies 5, 6 ir 7 punktais, Lietuvos Respublikos viešųjų įstaigų įstatymo 10 straipsnio 1 dalies 15 punktu, 8 dalimi, 13 straipsnio 2 ir 3 dalimis, Sprendimo investuoti valstybės ir savivaldybių turtą priėmimo tvarkos aprašo, patvirtinto Lietuvos Respublikos Vyriausybės 2007 m. liepos 4 d. nutarimu Nr. 758 „Dėl Sprendimo investuoti valstybės ir savivaldybių turtą priėmimo tvarkos aprašo patvirtinimo“, 7 punktu, Atstovavimo Lazdijų rajono savivaldybei viešosiose įstaigose taisyklių, patvirtintų Lazdijų rajono savivaldybės tarybos 2013 m. lapkričio 26 d. sprendimu Nr. [5TS-911](http://www.infolex.lt/lazdijai/Default.aspx?Id=3&DocId=29799) „Dėl Atstovavimo Lazdijų rajono savivaldybei viešosiose įstaigose taisyklių patvirtinimo“, 5 ir 6 punktais, atsižvelgdama į Lazdijų rajono savivaldybės administracijos direktoriaus 2018-09-07 pasiūlymą Nr. 1-2448 „Dėl Lazdijų rajono savivaldybės finansinio turto investavimo“ ir viešosios įstaigos Lazdijų kultūros centro 2018-08-02 raštą Nr. LKCS1-94 „Dėl VšĮ Lazdijų kultūros centro įstatinio kapitalo didinimo“, Lazdijų rajono savivaldybės taryba nusprendžia:

1. Patvirtinti investuojamo ir perduodamo Lazdijų rajono savivaldybės finansinio turto, kaip turtinio įnašo, viešajai įstaigai Lazdijų kultūros centrui ekonominį ir socialinį pagrindimą pagal 1 priedą.

2. Investuoti ir perduoti viešajai įstaigai Lazdijų kultūros centrui kaip Lazdijų rajono savivaldybės turtinį įnašą, didinant šios įstaigos dalininkų kapitalą, šį Lazdijų rajono savivaldybės finansinį turtą (pinigus) – 542 371,00 Eur (penkis šimtus keturiasdešimt du tūkstančius tris šimtus septyniasdešimt vieną eurą), iš jų 539 431,00 (penkis šimtus trisdešimt devynis tūkstančius keturis šimtus trisdešimt vieną eurą) VšĮ Lazdijų kultūros centrui nuosavybės teise priklausančio pastato, esančio Vilniaus g. 6, Lazdijuose, kapitaliniam remontui ir 2 940,00 (du tūkstančius devynis šimtus keturiasdešimt eurų) ilgalaikiam materialiajam turtui įsigyti (VšĮ Lazdijų kultūros centro įsigyto ilgalaikio materialiojo turto sąrašas, 2 priedas, ir VšĮ Lazdijų kultūros centrui nuosavybės teise priklausančio pastato, esančio Vilniaus g. 6, Lazdijuose, kapitaliniam remontui Lazdijų rajono savivaldybės tarybos skirtų lėšų suvestinė, 3 priedas).

3. Padidinti viešosios įstaigos Lazdijų kultūros centro dalininkų kapitalą investuojamo ir perduodamo įstaigai finansinio turto verte – 542 371,00 Eur (nuo 959 210,65 Eur iki 1 501 581,65 Eur).

4. Įpareigoti:

4.1. viešąją įstaigą Lazdijų kultūros centrą, padidinus įstaigos dalininkų kapitalą, apie tai raštu informuoti Lazdijų rajono savivaldybės administracijos Buhalterinės apskaitos ir Ekonomikos skyrius;

4.2. Lazdijų rajono savivaldybės administracijos Buhalterinės apskaitos skyrių apskaityti Lazdijų rajono savivaldybės, kaip viešosios įstaigos Lazdijų kultūros centro savininkės, šio sprendimo 2 punkte nurodytą turtinį įnašą.

5. Nustatyti, kad šis sprendimas gali būti skundžiamas Lietuvos Respublikos administracinių bylų teisenos įstatymo nustatyta tvarka ir terminais.

Savivaldybės meras

Parengė

Svajūnas Ramanauskas

2018-09-10

Lazdijų rajono savivaldybės tarybos

2018 m. gruodžio d. sprendimo Nr.

priedas 1

**INVESTUOJAMO IR PERDUODAMO LAZDIJŲ RAJONO SAVIVALDYBĖS FINANSINIO TURTO, KAIP TURTINIO ĮNAŠO, VIEŠAJAI ĮSTAIGAI LAZDIJŲ KULTŪROS CENTRUI EKONOMINIS IR SOCIALINIS PAGRINDIMAS**

Vadovaudamasi Lietuvos Respublikos vietos savivaldos įstatymo 8 straipsnio 5 dalimi, vadovaudamasi Lietuvos Respublikos valstybės ir savivaldybių turto valdymo, naudojimo ir disponavimo juo įstatymo 22 straipsnio 1 dalies 2 punktu, Sprendimo investuoti valstybės ir savivaldybių turtą priėmimo tvarkos aprašo, patvirtinto Lietuvos Respublikos Vyriausybės 2007 m. liepos 4 d. nutarimu Nr. 758 „Dėl Sprendimo investuoti valstybės ir savivaldybių turtą priėmimo tvarkos aprašo patvirtinimo“, 5, 7, 8 ir 9 punktais, siekiant aktyviau plėtoti rajono savivaldybės kultūrinį gyvenimą, racionaliau naudoti kultūros reikmėms skiriamas lėšas, kapitališkai atnaujinti viešosios įstaigos Lazdijų kultūros centro pastatą, esantį Vilniaus g. 6, Lazdijuose, numatoma investuoti ir perduoti Lazdijų rajono savivaldybės finansinį turtą – 542 371,00 Eur (penkis šimtus keturiasdešimt du tūkstančius tris šimtus septyniasdešimt vieną eurą), iš jų 539 431,00 (penkis šimtus trisdešimt devynis tūkstančius keturis šimtus trisdešimt vieną eurą) VšĮ Lazdijų kultūros centrui nuosavybės teise priklausančio pastato, esančio Vilniaus g. 6, Lazdijuose, kapitaliniam remontui ir 2 940,00 (du tūkstančius devynis šimtus keturiasdešimt eurų) ilgalaikiam materialiajam turtui įsigyti, atitinkamai didinant viešosios įstaigos Lazdijų kultūros centro dalininkų kapitalą. Sumos nurodytos VšĮ Lazdijų kultūros centro nuosavybės teise priklausančio pastato, esančio Vilniaus g. 6, Lazdijuose, kapitaliniam remontui Lazdijų rajono savivaldybės tarybos skirtų lėšų suvestinėje, 3 priedas.

Finansinis turtas – piniginės lėšos – VšĮ Lazdijų kultūros centrui nuosavybės teise priklausančio pastato, esančio Vilniaus g. 6, Lazdijuose, kapitaliniam remontui buvo skirtos Lazdijų rajono savivaldybės tarybos 2015 m. gruodžio 4 d. sprendimu Nr. [5TS-221](http://www.infolex.lt/ta/8032%3Astr22) „Dėl Lazdijų rajono savivaldybės tarybos 2015 m. vasario 23 d. sprendimo Nr. 5TS-1431 „Dėl 2015 metų Lazdijų rajono savivaldybės  biudžeto patvirtinimo“ pakeitimo“, Lazdijų rajono savivaldybės tarybos 2016 m. gegužės 27 d. sprendimu Nr. [5TS-525](http://www.infolex.lt/lazdijai/Default.aspx?Id=3&DocId=39306) „Dėl Lazdijų rajono savivaldybės tarybos 2016 m. vasario 19 d. sprendimo Nr. 5TS-343 „Dėl 2016 metų Lazdijų rajono savivaldybės biudžeto patvirtinimo“ pakeitimo“, Lazdijų rajono savivaldybės tarybos 2016 m. gruodžio 2 d. sprendimu Nr. [5TS-707](http://www.infolex.lt/lazdijai/Default.aspx?Id=3&DocId=41384) „Dėl Lazdijų rajono savivaldybės tarybos 2016 m. vasario 19 d. sprendimo Nr. 5TS-343 „Dėl 2016 metų Lazdijų rajono savivaldybės  biudžeto patvirtinimo“ pakeitimo“, Lazdijų rajono savivaldybės tarybos 2016 m. gruodžio 16 d. sprendimu Nr. [5TS-731](http://www.infolex.lt/lazdijai/Default.aspx?Id=3&DocId=41625) „Dėl Lazdijų rajono savivaldybės tarybos 2016 m. vasario 19 d. sprendimo Nr. 5TS-343 „Dėl 2016 metų Lazdijų rajono savivaldybės  biudžeto patvirtinimo“ pakeitimo“ , Lazdijų rajono savivaldybės tarybos 2017 m. vasario 17 d. sprendimu [Nr. 5TS-757](http://www.infolex.lt/lazdijai/Default.aspx?Id=3&DocId=42310) „Dėl Lazdijų rajono savivaldybės 2017 metų biudžeto patvirtinimo“, Lazdijų rajono savivaldybės tarybos 2017 m. birželio 28 d. sprendimu Nr. [5TS-949](http://www.infolex.lt/lazdijai/Default.aspx?Id=3&DocId=44022) „Dėl Lazdijų rajono savivaldybės tarybos 2017 m. vasario 17 d. sprendimo Nr. 5TS-757 „Dėl Lazdijų rajono savivaldybės 2017 metų biudžeto patvirtinimo“ pakeitimo“ ir pervestos pagal VšĮ Lazdijų kultūros centro finansavimo iš Lazdijų rajono savivaldybės biudžeto 2015 m. gruodžio 15 d. papildomą susitarimą Nr. 2015-12-17/15-647, 2016 m. gegužės 31 d. papildomą susitarimą Nr. 2016-06-01/15-306, 2016 m. gruodžio 06 d. papildomą susitarimą Nr. 2016-12-09/15-580, 2016 m. gruodžio 21 d. papildomą susitarimą Nr. 2016-12-23/15-594, 2017 m. kovo 15 d. sutartį Nr. 2017-03-15/15-173 ir 2017 m. birželio 29 d. papildomą susitarimą Nr. 2017-06-29/15-361.

Viešoji įstaiga Lazdijų kultūros centras rūpinasi Lazdijų rajono savivaldybės gyventojų kultūros ugdymu, puoselėja etninį savitumą ir tradicijas, organizuoja pramoginius, edukacinius, sportinius ir kitus renginius.

Lietuvos Respublikos vietos savivaldos įstatymo 6 straipsnio 13 punkte nustatyta savarankiškoji (Konstitucijos ir įstatymų nustatyta (priskirta) savivaldybių funkcija – gyventojų bendrosios kultūros ugdymas ir etnokultūros puoselėjimas (dalyvavimas kultūros plėtros projektuose, muziejų, teatrų, kultūros centrų ir kitų kultūros įstaigų steigimas, reorganizavimas, pertvarkymas, likvidavimas ir jų veiklos priežiūra, savivaldybių viešųjų bibliotekų steigimas, reorganizavimas, pertvarkymas ir jų veiklos priežiūra). Savivaldybė yra atsakinga už viešųjų paslaugų teikimą gyventojams. Savivaldybės institucijos ir administracija viešųjų paslaugų neteikia. Jas teikia biudžetinės ir viešosios įstaigos, savivaldybės įmonės, akcinės bendrovės ir kiti subjektai. Lazdijų rajono savivaldybėje gyventojų bendrosios kultūros ugdymo ir etnokultūros puoselėjimo paslaugas teikia viešoji įstaiga Lazdijų kultūros centras. Lazdijų rajono savivaldybė yra viešosios įstaigos Lazdijų kultūros centro savininkė.

Finansinis turtas – piniginės lėšos, skiriamos viešajai įstaigai Lazdijų kultūros centras VšĮ Lazdijų kultūros centrui nuosavybės teise priklausančio pastato, esančio Vilniaus g. 6, Lazdijuose, kapitaliniam remontui ir ilgalaikiam materialiajam turtui įsigyti.

Šio turto investavimas atitinka Lietuvos Respublikos valstybės ir savivaldybių turto valdymo, naudojimo ir disponavimo juo įstatymo 22 straipsnio 2 dalies 5, 6 ir 7 punktuose nurodytus kriterijus.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Lazdijų rajono savivaldybės tarybos

2018 m. gruodžio d. sprendimo Nr.

priedas 2

**VŠĮ LAZDIJŲ KULTŪROS CENTRO ĮSIGYTO** **ILGALAIKIO MATERIALIOJO TURTO SĄRAŠAS**

|  |  |  |
| --- | --- | --- |
| Nr. | Ilgalaikis materialusis turtas | Įsigyjamo turto vertė, Eur |
| 1. | Armonika „Narač-2“ | 600,00  |
| 2. | Cimbolai su dėklu | 1100,00  |
| 3. | Basedlė su dėklu | 1240,00  |
| Iš viso: | 2940,00 |

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Lazdijų rajono savivaldybės tarybos

2018 m. gruodžio d. sprendimo Nr.

priedas 3

**VŠĮ LAZDIJŲ KULTŪROS CENTRUI NUOSAVYBĖS TEISE PRIKLAUSANČIO PASTATO, ESANČIO VILNIAUS G. 6, LAZDIJUOSE, KAPITALINIAM REMONTUI**

**LAZDIJŲ RAJONO SAVIVALDYBĖS TARYBOS SKIRTŲ LĖŠŲ SUVESTINĖ**

|  |  |  |
| --- | --- | --- |
| Tarybos sprendimo data (numeris) | Sutarties/ papildomo susitarimo data (numeris) | Investuoto turto suma, Eur |
| 2015-12-04 (5TS-221) | 2015-12-15 (2015-12-17/15-647) | 191 149,00  |
| 2016-05-27 (5TS-525) | 2016-05-31 (2016-06-01/15-306) | 200 000,00  |
| 2016-12-02 (5TS-707) | 2016-12-06 (2016-12-09/15-580 | 70 000,00  |
| 2016-12-16 (5TS-731) | 2016-12-21 (2016-12-23/15-361) | 20 000,00  |
| 2017-02-17 (5TS-757) | 2017-03-15 (2017-03-15/15-173) | 36 617,00  |
| 2017-05-18 (5TS-917) | 2017-06-29 (2017-06-29/15-361) | 21 665,00  |
| Iš viso: | 539 431,00 |

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**LAZDIJŲ RAJONO SAVIVALDYBĖS TARYBOS SPRENDIMO**

**„DĖL FINANSINIO TURTO INVESTAVIMO IR PERDAVIMO VŠĮ LAZDIJŲ KULTŪROS CENTRUI“ PROJEKTO**

**AIŠKINAMASIS RAŠTAS**

2018 m. rugsėjo d.

 Lazdijų rajono savivaldybės tarybos sprendimo „Dėl finansinio turto investavimo ir perdavimo VšĮ Lazdijų kultūros centrui“ projektas parengtas vadovaudamasi Lietuvos Respublikos vietos savivaldos įstatymo 16 straipsnio 2 dalies 26 punktu ir 48 straipsnio 2 dalimi, Lietuvos Respublikos valstybės ir savivaldybių turto valdymo, naudojimo ir disponavimo juo įstatymo 22 straipsnio 1 dalies 2 punktu ir 2 dalies 5, 6 ir 7 punktais, Lietuvos Respublikos viešųjų įstaigų įstatymo 10 straipsnio 1 dalies 15 punktu, 8 dalimi, 13 straipsnio 2 ir 3 dalimis, Sprendimo investuoti valstybės ir savivaldybių turtą priėmimo tvarkos aprašo, patvirtinto Lietuvos Respublikos Vyriausybės 2007 m. liepos 4 d. nutarimu Nr. 758 „Dėl Sprendimo investuoti valstybės ir savivaldybių turtą priėmimo tvarkos aprašo patvirtinimo“, 7 punktu, Atstovavimo Lazdijų rajono savivaldybei viešosiose įstaigose taisyklių, patvirtintų Lazdijų rajono savivaldybės tarybos 2013 m. lapkričio 26 d. sprendimu Nr. [5TS-911](http://www.infolex.lt/lazdijai/Default.aspx?Id=3&DocId=29799) „Dėl Atstovavimo Lazdijų rajono savivaldybei viešosiose įstaigose taisyklių patvirtinimo“, 5 ir 6 punktais, atsižvelgdama į Lazdijų rajono savivaldybės administracijos direktoriaus 2018-09-07 pasiūlymą Nr. 1-2448 „Dėl Lazdijų rajono savivaldybės finansinio turto investavimo“ ir viešosios įstaigos Lazdijų kultūros centras 2018-08-02 raštą Nr. LKCS1-94 „Dėl VšĮ Lazdijų kultūros centro įstatinio kapitalo didinimo“.

Šio projekto tikslas – patvirtinti investuojamo ir perduodamo Lazdijų rajono savivaldybės finansinio turto, kaip turtinio įnašo, viešajai įstaigai Lazdijų kultūros centrui ekonominį ir socialinį pagrindimą; investuoti ir perduoti viešajai įstaigai Lazdijų kultūros centrui kaip Lazdijų rajono savivaldybės turtinį įnašą, didinant šios įstaigos dalininkų kapitalą, šį Lazdijų rajono savivaldybės finansinį turtą (pinigus) – 14955,60 Eur ilgalaikiam materialiajam turtui įsigyti; padidinti viešosios įstaigos Lazdijų kultūros centro dalininkų kapitalą investuojamo ir perduodamo įstaigai finansinio turto verte – 14955,60 Eur (nuo 20875,10 Eur iki 35830,70 Eur); įpareigoti viešąją įstaigą Lazdijų kultūros centrą, padidinus įstaigos dalininkų kapitalą, apie tai raštu informuoti Lazdijų rajono savivaldybės administracijos Buhalterinės apskaitos ir Ekonomikos skyrius bei Lazdijų rajono savivaldybės administracijos Buhalterinės apskaitos skyrių apskaityti Lazdijų rajono savivaldybės, kaip viešosios įstaigos Lazdijų kultūros centro savininkės, sprendimo 2 punkte nurodytą turtinį įnašą ir nustatyti, kad sprendimas gali būti skundžiamas Lietuvos Respublikos administracinių bylų teisenos įstatymo nustatyta tvarka ir terminais.

Viešosios įstaigos Lazdijų kultūros centro teisinis statusas – viešoji įstaiga. Lazdijų rajono savivaldybė yra šios viešosios įstaigos dalininkė (savininkė), o Lazdijų rajono savivaldybės, kaip įstaigos dalininkės (savininkės) teises ir pareigas įgyvendinanti institucija – Lazdijų rajono savivaldybės taryba. Kadangi Lazdijų rajono savivaldybė yra įstaigos savininkė, Lazdijų rajono savivaldybės tarybos raštiški sprendimai prilyginamas visuotinio įstaigos dalininkų susirinkimo sprendimams.

Viešoji įstaiga Lazdijų kultūros centras rūpinasi Lazdijų rajono savivaldybės gyventojų kultūros ugdymu, puoselėja etninį savitumą ir tradicijas, organizuoja pramoginius, edukacinius, sportinius ir kitus renginius.

Įgyvendinus Lazdijų rajono savivaldybės tarybos sprendimą, bus įgyvendintos teisės aktuose numatytos Lazdijų rajono savivaldybės, kaip viešosios įstaigos Lazdijų kultūros centro savininkės, turtinės ir neturtinės teisės.

Galimos neigiamos pasekmės priėmus projektą, kokių priemonių reikėtų imtis, kad tokių pasekmių būtų išvengta – priėmus šį Lazdijų rajono savivaldybės tarybos sprendimą, neigiamų pasekmių nenumatoma.

Kokie šios srities aktai tebegalioja ir kokius galiojančius aktus būtina pakeisti ar panaikinti, priėmus teikiamą projektą – priėmus šį Lazdijų rajono savivaldybės tarybos sprendimą, galiojančių teisės aktų pakeisti ar panaikinti nereikės.

Dėl sprendimo projekto pastabų ir pasiūlymų pateikta nebuvo.

Parengtas sprendimo projektas neprieštarauja galiojantiems teisės aktams.

Sprendimo projektą parengė Lazdijų rajono savivaldybės administracijos Ekonomikos skyriaus vyr. specialistas Svajūnas Ramanauskas.

Ekonomikos skyriaus vyr. specialistas Svajūnas Ramanauskas